sagorsarker/bangla-wikipedia huggingface dataset:
ক্রিস টাভারে

ক্রিস্টোফার জেমস টাভারে (; ; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে।
অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।
টাভারে সেভেনোক্স স্কুলে অধ্যয়ন করেন। এরপর অক্সফোর্ডের সেন্ট জোন্স কলেজ থেকে প্রাণিবিদ্যায় স্নাতক ডিগ্রি সম্পন্ন করেন। টেস্ট দলে নিজের সহজাত খেলাকে তুলে ধরেন। প্রসিদ্ধ রক্ষণধর্মী খেলোয়াড় হিসেবে বল ঠেকিয়ে রাখার জন্য পরিচিতি পান তিনি। ১৯৮১ সালের অ্যাশেজ সিরিজের ওল্ড ট্রাফোর্ড টেস্টে ৬৯ ও ৭৮ রানের ইনিংস খেলেন তিনি। তবে, ক্রিজে বারো ঘণ্টা সময় পার করেন ক্রিস টাভারে।
১৯৮২ সালে পাকিস্তানের বিপক্ষে ৫০ রান তোলার জন্য পাঁচ ঘণ্টা পঞ্চাশ মিনিট ব্যয় করেন। এ ইনিংসটি ইংল্যান্ডের ইতিহাসে দ্বিতীয় মন্থরতম ইনিংসের মর্যাদা পায়। ১৯৮১-৮২ মৌসুমে ভারত সফরে ইংল্যান্ড দলের সদস্য হিসেবে যান। ষাড়ে ছয় ঘণ্টা ক্রিজে থেকে মাত্র ৩৫ রান তুলেন তিনি।
২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুনরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি।
কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রে’র স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন।
খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে সম্পর্কে তার কাকাতো ভাই।
১৭ পদাতিক ডিভিশন (বাংলাদেশ)

১৭ পদাতিক ডিভিশন হচ্ছে বাংলাদেশ সেনাবাহিনীর একটি দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল। এটি সিলেট বিভাগে অবস্থিত।
ফোর্সেস গোল-২০৩০অনুসারে আনুষ্ঠানিকভাবে এই বিভাগটি ১৭ সেপ্টেম্বর ২০১৩ সালে গঠন করা হয়। প্রধানমন্ত্রী শেখ হাসিনা জালালাবাদ ক্যান্টনমেন্টে এই ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন। ৩৬০ পদাতিক ব্রিগেড এবং ৩২ ও ৩৩ বাংলাদেশ পদাতিক রেজিমেন্ট গঠনের মাধ্যমে এই ডিভিশন তার যাত্রা শুরু করে।
২৩ নভেম্বর ২০১৬ সালে, সিলেট ক্যান্টনমেন্টে প্রধান মন্ত্রী, এই ডিভিশনের প্রধান কার্যালয়সহ আটটি প্রকল্পের ভিত্তি প্রস্তর স্থাপন করেন। একটি নতুন ব্রিগেড গঠন সহ, নয়টি ইউনিটের পতাকা-উত্তোলন অনুষ্ঠান উদ্‌যাপন করা হয়।
এই ডিভিশনের অধীনে দুটি পদাতিক ব্রিগেড নিযুক্ত, ৪টি পদাতিক রেজিমেন্ট, একটি আর্টিলারি রেজিমেন্ট এবং ৬টি অন্যান্য ইউনিট নিযুক্ত। মেজর জেনারেল হামিদুল হক হলেন এই ডিভিশনের বর্তমান কম্যান্ডার।
যুদ্ধা সৈনিক
কমব্যাট সাপোর্ট
কমব্যাট সার্ভিস সাপোর্ট
বিসমিল্লাহ এয়ারলাইন্স

বিসমিল্লাহ এয়ারলাইন্স হচ্ছে বাংলাদেশ ভিত্তিক একটি বিমান পরিবহন সংস্থা।
২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃ
সেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে।
উইল এইটকিন

উইল এইটকিন একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক।
১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, "দ্য গ্লোব এন্ড মেইল", "মাচলিন", "প্যারিস রিভিউ", "ক্রিস্টোফার স্ট্রিট" এবং "ন্যাশনাল পোস্টের" সাহিত্য কলাকৌশলী ও চলচ্চিত্র সমালোচক হিসেবে কাজ করেছেন।
১৯৮৯ সালে তিনি তার প্রথম উপন্যাস "টেরে হাট" প্রকাশ করেন। তিনি এরপর আরো তিনটি উপন্যাস প্রকাশ করেন।
তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র "ডেথ ইন ভিনিসের" উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল "Death in Venice: A Queer Film Classic"।
ঝিলংজা ইউনিয়ন

ঝিলংজা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
ঝিলংজা ইউনিয়নের আয়তন ৭১৯৫ একর (২৯.১২ বর্গ কিলোমিটার)।
২০১১ সালের পরিসংখ্যান অনুযায়ী ঝিলংজা ইউনিয়নের লোকসংখ্যা ৭৯,২০৩ জন। এর মধ্যে পুরুষ ৪২,৯৬৯ জন এবং মহিলা ৩৬,২৩৪ জন।
কক্সবাজার সদর উপজেলার সর্ব-দক্ষিণে ঝিলংজা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের উত্তর-পশ্চিমে কক্সবাজার পৌরসভা, উত্তরে খুরুশকুল ইউনিয়ন ও পাটালি মাছুয়াখালী ইউনিয়ন, পূর্বে রামু উপজেলার চাকমারকূল ইউনিয়ন, দক্ষিণ-পূর্বে রামু উপজেলার দক্ষিণ মিঠাছড়ি ইউনিয়ন, দক্ষিণে রামু উপজেলার খুনিয়াপালং ইউনিয়ন এবং দক্ষিণ-পশ্চিমে বঙ্গোপসাগর অবস্থিত।
ঝিলংজা ইউনিয়ন কক্সবাজার সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
ঝিলংজা ইউনিয়নের সাক্ষরতার হার ৪৩.৮৯%। এ ইউনিয়নে ১টি ইন্টারন্যাশনাল কলেজ, ১টি পলিটেকনিক্যাল কলেজ, ১টি আলিম মাদ্রাসা, ১টি মাধ্যমিক বিদ্যালয়, ৪টি দাখিল মাদ্রাসা ও ৯টি প্রাথমিক বিদ্যালয় রয়েছে।
ঝিলংজা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ঝিলংজা ইউনিয়নের মধ্য দিয়ে প্রবাহিত হচ্ছে বাঁকখালী নদী এবং দক্ষিণ-পশ্চিম পাশে রয়েছে বঙ্গোপসাগর।
ঝিলংজা ইউনিয়নের প্রধান ৪টি হাট-বাজার হল খরুলিয়া বাজার, বাংলাবাজার, লিংক রোড বাজার এবং উপজেলা বাজার।
জাওয়া গান

জাওয়া গান পশ্চিমবঙ্গের পশ্চিম সীমান্তবর্তী অঞ্চল অর্থাৎ পুরুলিয়া জেলার পশ্চিমাংশে প্রচলিত গান। এখানের বর্ষাকালীন একটি শস্য উৎসব "'জাওয়া পরব'"কে কেন্দ্র করে এখানে জাওয়া গান গাওয়া হয়। এই উৎসব ভাদু উৎসবের সমসাময়িক হলেও ভাদু উৎসবের সঙ্গে এর কোনো সম্পর্ক নেই।
ভাদ্র মাসে নতুন শস্যরোপণের সময় জাওয়া উৎসব শুরু হয়। শস্যরোপণের সময়ই এই গান গাওয়া হয়। বাংলার আরেকটি শস্য উৎসব করম পরবের সময় এই গান গাওয়া হলেও দুটি এক উৎসব নয়। করম পরব ধান রোপণের শেষ পর্বে অনুষ্ঠিত হয়।
জাওয়া গানের সুরের মধ্যে একটি মিষ্টতা আছে। এর গানের তাল খুব দ্রুত। গানের সুর ক্রমশ চড়ার দিকে চলতে থাকে। গানের অন্তিম পর্বে তাল এতটাই দ্রুত থাকে যে কথা প্রায় বোঝাই যায় না। সেই সময় নৃত্যও দ্রুত গতিতে চলতে থাকে। যারা এই নাচের সঙ্গে অভ্যস্ত তারা বাদে এই নাচ করতে পারা খুব কঠিন।
জাওয়া উৎসবকে কেন্দ্র করে গাওয়া খুব কম গানই পাওয়া যায়। গানে গাছ ও পাতার কথা আছে এমন গান হল-
১.
২. 
কিছু গানে জাওয়া নাচের কথা প্রকাশ পেয়েছে। এই রকম একটি গান-
এই গানের সঙ্গে শস্য রোপণের অথবা জাওয়া উৎসবের কোনো সম্পর্ক নেই। অর্থাৎ গানের মধ্যে শস্য সম্পর্কিত কথা পাওয়া যায় না। জীবনের বিভিন্ন বিষয়কে নিয়ে এই গান শুনতে পাওয়া যায়। যেমন-
এই গানে গামছার চটক দেখে ভানুমতীর বিস্ময়ের কথা আছে। এখানে "বিরি" অর্থ 'কলাই', "জতহিতে" অর্থ 'কর্ষণে', "কুলি" অর্থ গাঁয়ের রাস্তা এবং "লহর শালে" অর্থ 'যেখানে হাসিঠাট্টা চলে'।
জাওয়া যে শস্য রোপণের উৎসব সেই বিষয়ে সন্দেহ না থাকলেও 'জাওয়া' ছোট কন্যাদের একটি নৃত্য উৎসব। এই উৎসবে আদিম মানুষের সন্তান কামনার কথাও লুকিয়ে আছে। যেহেতু মানুষের বিশ্বাস কন্যাদের মধ্যে উর্বরাক্ষমতা অধিক তাই এই নাচ-গান তথা উৎসব মূলত কুমারীদের দ্বারাই অনুষ্ঠিত হয়।
পার্বত্য চট্টগ্রাম উন্নয়ন বোর্ড

পার্বত্য চট্টগ্রাম উন্নয়ন বোর্ড একটি সরকারি সংস্থা ছিল যা ১৯৭৮ সালে তৎকালীন বাংলাদেশের রাষ্ট্রপতি জিয়াউর রহমান বাংলাদেশের পূর্বাঞ্চলীয় পার্বত্য চট্টগ্রামে শান্তি বাহিনী বিদ্রোহীদল গঠনের পরিপ্রেক্ষিতে গঠন করেছিলেন।
পার্বত্য চট্টগ্রাম সংঘাত এড়াতে এবং একে পরিচালনা করতে ১৯৭৬ এর শুরুর দিকে "পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬" জারি করে "পার্বত্য চট্টগ্রাম উন্নয়ন বোর্ড" নামে একটি প্রতিষ্ঠান গঠন করা হয়। এই বোর্ডের অর্থায়নের ভার ছিলো এশীয় উন্নয়ন ব্যাংকের হাতে। পার্বত্য চট্টগ্রাম অধিবাসীদের আর্থ-সামাজিক উন্নয়নের পাশাপাশি সাধারণ প্রশাসনের মত অন্যান্য উন্নয়নমূলক কর্মকান্ডও এই বোর্ডে অধীনে পরিচালিত হত। এসব কার্যক্রম সমন্বয়ের ভার ছিলো বাংলাদেশ সেনাবাহিনীর হাতে। সেনাবাহিনীর ২৪ পদাতিক ডিভিশনের জিওসি পদাধিকারবলে এই বোর্ডের চেয়ারম্যান হতেন। পরবর্তীতে পার্বত্য চট্টগ্রাম শান্তি চুক্তি, ১৯৯৭'র অধীনে এই উন্নয়ন বোর্ডের পাশাপাশি বান্দরবান পার্বত্য জেলা পরিষদ, রাঙ্গামাটি পার্বত্য জেলা পরিষদ, খাগড়াছড়ি পার্বত্য জেলা পরিষদ এবং পার্বত্য চট্টগ্রাম আঞ্চলিক পরিষদ গুলোতেও এই বিশেষ শাসনব্যবস্থা প্রবর্তিত হয়েছে। পরবর্তীতে সপ্তম জাতীয় সংসদ (১৯৯৬–২০০১) আমলে তৎকালীন প্রধানমন্ত্রী শেখ হাসিনা জুম্ম প্রতিনিধিকে এই বোর্ডের চেয়ারম্যান নির্বাচন করলেও পরবর্তীতে অষ্টম জাতীয় সংসদ (২০০১–২০০৬) আমলে তৎকালীন প্রধানমন্ত্রী খালেদা জিয়া সেটিকে বাতিল করে দেন। সবশেষে, ২০১৪ সালে "পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬" রহিত করে "পার্বত্য চট্টগ্রাম উন্নয়ন বোর্ড আইন, ২০১৪" নামে নতুন একটি আইন প্রণয়ন করে একে স্বতন্ত্র সংবিধিবদ্ধ সংস্থায় রূপান্তর করা হয়।
বোর্ডের পরিচালনা পর্ষদে যাঁরা থাকেন:
মনোরঞ্জন ধর

মনোরঞ্জন ধর (২১ ফেব্রুয়ারি ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক। স্বাধীন বাংলাদেশের প্রথম জাতীয় নির্বাচনে জয়ী হয়ে তিনি মন্ত্রীর দায়িত্ব পান। বাংলাদেশের সংবিধানের প্রথম চারটি সংশোধনী তাঁর হাত ধরেই সম্পন্ন হয়।
মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহণ করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন।
মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন।
শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় আইন মন্ত্রী ছিলেন।
খানসামা জমিদার বাড়ি

খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভুক্ত খানসামা উপজেলায় অবস্থিত এই জমিদার বাড়ি।
দিনাজপুর জেলার খানসামা উপজেলার আলোকঝাড়ি ইউনিয়নের অধীনস্থ একটি গ্রাম জয়গঞ্জ। আর এই জয়গঞ্জ গ্রামেই অবস্থিত ঐতিহাসিক এই জমিদার বাড়ি। এই জমিদার বাড়িটি তিনটি নামে পরিচিত। "খানসামা জমিদার বাড়ি", "খানসামার জয়সঙ্করের জমিদার বাড়ি" ও "জয়গঞ্জ জমিদার বাড়ি" নামে পরিচিত। তবে এই জমিদার বাড়ি কবে নাগাদ প্রতিষ্ঠিত হয় এবং কে এই জমিদার বাড়ির প্রতিষ্ঠাতা তা জানা যায়নি। তবে কথিত আছে, ভারতবর্ষে যখন জমিদারি প্রথা চালু ছিল, তখন থেকেই এই এলাকায় এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা এবং কোনো জমিদারের ইতিহাসে নাম না থাকলেও শেষ জমিদারের রয়েছে। শেষ জমিদারের নাম জয়শঙ্কর। তার নামানুসারে এই এই গ্রামের নামকরণ করা হয় জয়গঞ্জ। তার জমিদারির আমলেই এখানে গড়ে উঠে জয়গঞ্জ বাজার। যা প্রায় বিশ বছর আগে বিলুপ্ত হয়ে গেছে। পরবর্তীতে দেশ ভাগের আগেই জমিদারি প্রথা বিলুপ্ত হওয়ার পর শেষ জমিদার জয়শঙ্কর প্রায় ১০০ একর জমি এবং জমিদার বাড়িটি রেখে ভারতের শিলিগুড়িতে চলে যান। জমিদার বাড়িটিতে একতলা একটি প্রাসাদ রয়েছে এবং এর মধ্যে থাকার ঘর, বসার ঘর, মালামাল রাখার ঘর ও মন্দির রয়েছে। 
অযত্ন এবং অবহেলার কারণে এই জমিদার বাড়িটি ধ্বংসের মুখে পতিত হয়। যার চারপাশ ঝোপঝাড়-জঙ্গলে জরাজীর্ণ হয়ে যায়। পরবর্তীতে উপজেলা প্রশাসন ২০০৬ সালে এটি পরিষ্কার করে ৫০টি পরিবারকে থাকার ব্যবস্থা করে দেন। এই জমিদার বাড়ির দেয়ালের প্রায় ৩০/৪০ শতাংশ ধশে পড়েছে, তবে ৬০ শতাংশ এখনো দৃশ্যমান। বর্তমানে জমিদারি আমলের কিছু লিচু, আম, সেগুন, তালগাছ, বকুল, শালসহ অন্যান্য গাছ রয়েছে।
পারুল ঘোষ

পারুল ঘোষ (১৯১৫ - ১৩ আগস্ট ১৯৭৭) একজন ভারতীয় সঙ্গীত
পারুল ঘোষ ১৯৩৫ - ১৯৫১ সাল পর্যন্ত হিন্দি এবং বাংলা সিনেমার গানের সঙ্গীতশিল্পী ছিলেন। তার জন্ম বর্তমান বাংলাদেশের বরিশালে, ভাই অনিল বিশ্বাসের মাধ্যমে তিনি নেপথ্য সঙ্গীতশিল্পী হিসাবে পরিচিত হন। তার কণ্ঠ দেওয়া উল্লেখযোগ্য সিনেমা হচ্ছে "জোয়ার ভাটা", "মিলন", "হামারি বাত" এবং "নমস্তে"। শুরুর দিকে তিনে কলকাতার নিউ থিয়েটার্সের সঙ্গে যুক্ত ছিলেন।
পারুল ঘোষ বিশিষ্ট বংশীবাদক পান্নালাল ঘোষকে বিয়ে করেন ১৯২৪ সালে। তিনি মালাদ, মুম্বাই-এ ১৯৭৭ সালের ১৩ আগস্ট ইহলোক ত্যাগ করেন।
আরোপালা সিলেটেনসিস

সিলেট ওকব্লু(বৈজ্ঞানিক নাম: "Arhopala silhetensis (Hewitson)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
ভারতে প্রাপ্ত সিলেট ওকব্লু এর উপপ্রজাতি হল- 
ভারতের সিকিম থেকে পূর্ব মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল উজ্জ্বল চকচকে নীল অথবা নীলচে বেগুনী এবং কোস্টাল এবং টার্মিনাল প্রান্তসীমা কালচে বাদামী বর্নের এবং সরু। পিছনের ডানায় ২নং শিরার প্রান্তভাগে একটি ছোট লেজ বর্তমান।
ডানার নিম্নতল ফ্যাকাশে হলদে বাদামী এবং কালচে বাদামী সুস্পষ্ট দাগ-ছোপ ও বন্ধনী যুক্ত। ডানার নিম্নতলে কোনো বেগুনি আভা দেখা যায় না। সামনের ডানায় সেল এর মধ্যে ৩টি ছোপ বর্তমান। সেল এর বহিঃপ্রান্তের ছোপটি সর্ববৃহৎ এবং তার ঠিক উপরে কোস্টার মধ্যভাগে একটি অপেক্ষাকৃত ছোট একটি ছোপ চোখে পড়ে। ডিসকাল বন্ধনীর উপরের অংশ সোজা এবং উক্ত বন্ধনীস্থ ৭ নং শিরা সংলগ্ন ছোপটি ভিতর দিকে সরে এসেছে। পিছনের ডানার বেসাল (গোড়া) ও সাব-বেসাল অংশে ৩টি করে ছোপের দুটি সারি পরপর সমান্তরাল ভাবে অবস্থান করে। ডিসকাল ছোপের সারিদ্বারা গঠিত বন্ধনীটি অসংলগ্ন। টার্নাল অংশে সবজে আঁশ অস্পষ্ট অথবা অনুপস্থিত।
সামনের ডানার উপরিতলে বেসাল, ডিসকাল অংশ এবং ডরসাম এর ভিতরের অর্ধ উজ্জ্বল ইষদ বেগুনি নীল এবং কোস্টাল, এপিকাল এবং টার্মিনাল অংশ খুব চওড়া এবং কালচে বাদামী বর্নের। পিছনের ডানার উপরিতলে নীল অংশ অপেক্ষাকৃত কম বিস্তার সম্পন্ন।
স্ত্রী প্রকারের ডানার নিম্নতলের দাগ-ছোপ পুরুষ প্রকার অপেক্ষা কম, বিশেষত সামনের ডানার ছোপগুলি প্রায়শই অনুপস্থিত এবং সাব-টার্মিনাল বন্ধনীটি অস্পষ্ট অথবা ঝাপসা।
পলেট গডার্ড

পলেট গডার্ড (ইংরেজি: Paulette Goddard; জন্ম: মারিও লেভি; ৩ জুন, ১৯১০ – ২৩ এপ্রিল, ১৯৯০) ছিলেন একজন মার্কিন চলচ্চিত্র অভিনেত্রী, প্রযোজক, ফ্যাশন মডেল, ও নৃত্যশিল্পী। তিনি জিগফেল্ড তরুণী হিসেবে ব্রডওয়ে কয়েকটি মঞ্চনাটকে অভিনয় করেন। ১৯৪০ এর দশকে তিনি প্যারামাউন্ট পিকচার্সের অন্যতম তারকা হয়ে ওঠেন। তার উল্লেখযোগ্য চলচ্চিত্রের মধ্যে রয়েছে চার্লি চ্যাপলিনের "মডার্ন টাইমস" এবং "দ্য গ্রেট ডিক্টেটর"। তিনি "সো প্রাউডলি উই হেইল!" (১৯৪৩) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। চ্যাপলিন, বুর্জেস মেরেডিথ ও এরিক মারিয়া রিমার্কের সাথে তার বিবাহ হয়েছিল এবং তিনজনের সাথেই তার বিবাহ বিচ্ছেদ হয়।
মারিও লেভি ১৯১০ সালের ৩ জুন জন্মগ্রহণ করেন। তার পিতা জোসেফ রাসেল লেভি (১৮৮১-১৯৫৪) ছিলেন সল্ট লেক সিটির একজন প্রসিদ্ধ ইহুদি চুরুট উৎপাদনকারী এবং তার মাতা আল্টা মে গডার্ড (১৮৮৭-১৯৮৩) ছিলেন এপিস্কোপালিয়ান ইংরেজ। ১৯০৮ সালে তার পিতামাতা বিয়ে করেন এবং মারিও যখন খুব ছোট তখন তারা আলাদা হয়ে যান। ১৯২৬ সালে তাদের বিবাহ বিচ্ছেদ চূড়ান্ত হয়। গডার্ড বলেন যে তার পিতা তার মা ও তাকে ছেড়ে চলে গিয়েছিল, কিন্তু লেভি বলে আল্টা তার সন্তানকে নিয়ে পালিয়ে গিয়েছিল। তার মা তাকে লালন পালন করে বড় করে তোলে। ১৯৩০ এর দশকের শেষের দিকে গডার্ড যখন খ্যাতি অর্জন করে তখন তার পিতার সাথে তার সাক্ষাৎ হয়।
১৯২৬ সালে ব্রডওয়ের জিগফিল্ডের "নো ফুলিন" মঞ্চনাটকে নৃত্যশিল্পী হিসেবে তার মঞ্চে অভিষেক হয়। এই নাটকে অভিনয় করতে গিয়ে তিনি প্রথমবারের মত তার "পলেট গডার্ড" নাম ব্যবহার করেন। জিগফিল্ড পরবর্তীতে গীতিনাট্য "রিও রিটা"-এ অভিনয়ের জন্য তার সাথে চুক্তি করেন। নাটকটি ১৯২৭ সালে ফেব্রুয়ারিতে মঞ্চস্থ হয়, কিন্তু মাত্র তিন সপ্তাহ অভিনয়ের পর তিনি আর্চি সেলউইনের "দি আনকঙ্কারেবল মেল" নাটকে অভিনয়ের জন্য এই নাটক ত্যাগ করে চলে যান। নাটকটি ফ্লপ হয় এবং আটলান্টিক সিটিতে উদ্বোধন হওয়ার মাত্র তিন দিনের মধ্যে নাটকটির মঞ্চায়ন বন্ধ হয়ে যায়।
নাটকটি বন্ধ হয়ে যাওয়ার কিছু দিন পর চার্লস গডার্ডের মাধ্যমে তার এডগার জেমসের সাথে সাক্ষাৎ হয়। জেমস ছিলেন নর্থ ক্যারোলিনার অ্যাশভিলের সাউদার্থ লাম্বার কোম্পানির প্রধান। ১৯২৭ সালের ২৮ জুন নিউ ইয়র্কের রাইয়ে জেমসের সাথে তার বিয়ে হয়। ১৭ বছর বয়সী গডার্ডের তুলনায় জেমস বয়সে অনেক বড় ছিলেন। তাদের এই বিয়ে দীর্ঘস্থায়ী হয় নি। ১৯২৯ সালে নেভাডার রেনোতে তাদের বিবাহ বিচ্ছেদ হয় এবং গডার্ড মামলার নিষ্পত্তিতে ৩৭৫,০০০ মার্কিন ডলার গ্রহণ করেন।
১৯৩৮ সালে "কলিয়ার্স"-এ দেওয়া এক সাক্ষাৎকারে গডার্ড জানায় যে তিনি লেভির ঔরসজাত সন্তান নন। প্রত্যুত্তরে, লেভি তার মেয়ের বিরুদ্ধে মামলা করে এবং দাবী করে যে এই সাক্ষাৎকারের ফলে তার চাকরি চলে গেছে ও তিনি আর্থিক ক্ষতিপূরণের দাবী জানান। ১৯৪৫ সালের ১৭ ডিসেম্বর "লাইফ" সাময়িকীতে অলিভার জেনসেন এক নিবন্ধে লিখেন গডার্ড এই মামলায় হেরে যান এবং তার পিতাকে তার প্রতি সপ্তাহে ৩৫ ডলার ক্ষতিপূরণ দিতে বাধ্য হন।
১৯৭৫ সালে গডার্ড স্তন ক্যান্সারের চিকিৎসাধীন ছিলেন এবং সুস্থ হয়ে ওঠেন। ১৯৯০ সালের ২৩ এপ্রিলে ৭৯ বছর বয়সে তিনি সুইজারল্যান্ডের তার নিজ বাড়িতে হৃদযন্ত্রের ক্রিয়া বন্ধ হয়ে মারা যান। তাকে রঙ্কো ভিলেজ সিমেট্রিতে তার মা ও রিমার্কের পাশে সমাহিত করা হয়।
বাংলাদেশ হাই-টেক পার্ক কর্তৃপক্ষ

বাংলাদেশ হাই-টেক পার্ক কর্তৃপক্ষ (বাহাটেপাক) হচ্ছে বাংলাদেশের একটি সরকারি সংস্থা যেটি সারা দেশে প্রযুক্তি পার্ক প্রতিষ্ঠা, ব্যবস্থাপনা এবং পরিচালনায় নিয়োজিত।
২০১০ সালে গঠিত হয়ে, বাহাটেপাক বর্তমানে গাজীপুর জেলার কালিয়াকৈর হাই-টেক পার্ক এবং যশোর সফটওয়্যার টেকনোলোজি পার্ক সহ প্রকল্পসমূহের বাস্তবায়নে কাজ করছে। ঢাকার মহাখালী আইটি ভিলেজ, রাজশাহী জেলার পবা উপজেলার বরেন্দ্র সিলিকন সিটি, এবং সিলেট জেলার কোম্পানীগঞ্জ উপজেলায় সিলেট ইলেক্ট্রনিক সিটি এই সংস্থার পরিকল্পিত প্রকল্পের মধ্যে অন্তর্ভুক্ত।
রুপকল্প : বাংলাদেশে আইটি/হাই-টেক শিল্পের টেকসই উন্নয়ন ও বিকাশ।
অভিলক্ষ্য :  তথ্য-প্রযুক্তি শিল্পের জন্য আন্তর্জাতিক মানের অবকাঠমো/স্থাপনা প্রতিষ্ঠা; তথ্য-প্রযুক্তি ব্যবসায়ের অনুকূল  ও টেকসই পরিবেশ এবং তথ্য-প্রযুক্তি নির্ভর শিল্পের ইকোসিস্টেম তৈরি; তথ্য-প্রযুক্তি শিল্প ও ব্যবসায়ের সকল সেবা ওয়ান স্টপ সার্ভিসের মাধ্যমে সম্পন্ন করা।
২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি ও যশোরের শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন এবং শেখ হাসিনা সফটওয়্যার টেকনোলজি পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। নয়টি কোম্পানি ৫৫ মিলিয়ন ডলার বিনিয়োগ করবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। পার্ক দুটিতে প্রায় সাড়ে ৩ হাজার লোকের কর্মসংস্থান হবে।
১। কালিয়াকৈর হাইটেক পার্ক, কালিয়াকৈর, কর্মসংস্থান লক্ষমাত্রা: ১,০০,০০০ (এক লক্ষ)
২। যশোর আইটি পার্ক, যশোর, কর্মসংস্থান লক্ষমাত্রা: ৫০০০
৩। জনতা টাওয়ার সফটওয়্যার টেকনোলজি পার্ক, ঢাকা, বর্তমান কর্মসংস্থান : ৮৭০
৪। রাজশাহী হাইটেক পার্ক, রাজশাহী, কর্মসংস্থান লক্ষমাত্রা: ১৪,০০০
৫। হাইটেক পার্ক, সিলেট (সিলেট ইলেকট্রনিক্স সিটি), কর্মসংস্থান লক্ষমাত্রা: ৫০,০০০
৬। নাটোর ট্রেনিং এন্ড ইনকিউবেশন সেন্টার, নাটোর, বর্তমান কর্মসংস্থান : ৭৯৯
৭। শেখ কামাল আইটি ট্রেনিং এন্ড ইনকিউবেশন সেন্টার, (৭টি, সিলেট (কোম্পানীগঞ্জ), নাটোর (সিংড়া), নেত্রকোণা (সদর), বরিশাল (সদর(, মাগুরা (সদর), কুমিল্লা (লালমাই), চট্রগ্রাম (সিটি করপোরেশন), প্রশিক্ষণ লক্ষমাত্রা: ১৫,০০০
৮। জেলা পর্যায়ে আইটি/হাইটেক পার্ক (১২ টি জেলায় : রংপুর, নাটোর (সিংড়া), খুলনা, বরিশাল, ঢাকা (কেরানীগঞ্জ), গোপালগঞ্জ (বশেমুরবিপ্রবি), ময়মনসিংহ (সদর), জামালপুর (সদর), কুমিল্লা (সদর দক্ষিণ), চট্রগ্রাম (সদর), কক্সবাজার (রামু), সিলেট (কোম্পানীগঞ্জ), কর্মসংস্থান লক্ষমাত্রা: ৬০,০০০, প্রশিক্ষণ লক্ষমাত্রা : ৩০,০০০
৯। আইটি বিজনেস ইনকিউবেটর, চুয়েট, প্রশিক্ষণ লক্ষমাত্রা : ২০০
১০। রাজশাহীতে শেখ মুজিব হাইটেক পার্ক, রাজশাহীতে আইসিটি ইনকিউবেটর কাম ট্রেনিং সেন্টার
১১। প্রকৌশল ও প্রযুক্তি বিশ্ববিদ্যালয়ে খুলনাতে আইসিটি ইনকিউবেটর কাম ট্রেনিং সেন্টার।
গ্রেট ভিক্টোরিয়া মরুভূমি

গ্রেট ভিক্টোরিয়া মরুভূমি () হলো পশ্চিম অস্ট্রেলিয়া ও দক্ষিণ অস্ট্রেলিয়ার সমতল তৃণভূমি, নোনা হ্রদ, বালির স্তুপ এবং নুড়িপাথরের ঘনসন্নিবিষ্ট বিস্তীর্ণ অঞ্চল নিয়ে অবস্থিত অস্ট্রেলিয়ার বৃহত্তম মরুভূমি। এটি পশ্চিম থেকে পূর্বদিকে ৭০০ কি.মি. (৪৩০ মাইল) প্রশস্ত এবং পশ্চিম অস্ট্রেলিয়ার "পূর্ব গোল্ডফিল্ড প্রদেশ" থেকে দক্ষিণ অস্ট্রেলিয়ার "গওলার রেঞ্জস্‌" পর্যন্ত এর মোট আয়তন ৩৪৮,৭৫০ বর্গ কিমি (১৩৪,৬৫৩ বর্গ মাইল)। এ অঞ্চলের বার্ষিক গড় বৃষ্টিপাতের পরিমাণ খুবই কম এবং অনিয়মিত। বৃষ্টিপাতের পরিসর ২০০ মিঃমিঃ থেকে ২৫০ মিঃমিঃ (৭.৯ ইঞ্চি - ৯.৮ ইঞ্চি) পর্যন্ত হয়ে থাকে। গ্রেট ভিক্টোরিয়া মরুভূমিতে তুলনামূলকভাবে অনেক বজ্রঝড় হয়| বছরে গড়ে ১৫-২০ বারের মতো বজ্রঝড় সংঘটিত হয়। গ্রীষ্মকালে এই মরুভূমিতে তাপমাত্রা ৩২° থেকে ৪০° সেলসিয়াস (৯৪°-১০৪° ফারেনহাইট) পর্যন্ত হয়। অন্যদিকে শীতকালে তাপমাত্রা ১৮° থেকে ২৩° সেলসিয়াসের (৬৪°-৭৩° ফারেনহাইট) মধ্যে থাকে। এই মরুভূমি একটি জনবিরল অঞ্চল।
টেড পুলি

এডওয়ার্ড উইলিয়াম টেড পুলি (; জন্ম: ১৩ ফেব্রুয়ারি, ১৮৪২ - মৃত্যু: ১৮ জুলাই, ১৯০৭) মন্মাউথশায়ারের চেপস্টো এলাকায় জন্মগ্রহণকারী ইংরেজ ক্রিকেটার ছিলেন। তিনিই হয়তোবা ইংল্যান্ডের ইতিহাসের প্রথম টেস্টের উইকেট-রক্ষকের মর্যাদা লাভ করতে পারতেন। ১৮৬১ থেকে ১৮৮৩ সময়কালে ইংরেজ প্রথম-শ্রেণীর ক্রিকেটে সারে ও মিডলসেক্সের প্রতিনিধিত্ব করেছেন। ব্যক্তিগত আচরণের কারণে ক্রিকেটে সর্বোচ্চ দক্ষতা প্রদর্শনে ব্যর্থ হয়েছেন টেড পুলি।
১৮৭৭ সালে নিউজিল্যান্ড ও পরবর্তীতে অস্ট্রেলিয়া গমন করে ইংল্যান্ডের প্রতিনিধিত্বকারী দল। অংশগ্রহণকারী দলগুলোর সমর্থকেরা খেলাগুলোকে ঘিরে বাজী ধরে। অধিকাংশ খেলাতেই খেলায় অংশগ্রহণের জন্য পুরস্কারের ব্যবস্থা রাখা হয়েছিল। পুলি আঘাতগ্রস্ত ছিলেন ও দলের পূর্বেই ক্রাইস্টচার্চে পৌঁছেন।
অন্য সফরকারী রাল্ফ ডঙ্কিন কোন ব্যাটসম্যানকে শূন্ যরানে আউট করানোর জন্যে ২০-১ বাজী ধরেন। খেলাটি অসম ছিল। ইংল্যান্ড একাদশ ক্রাইস্টচার্চের ২২জন খেলোয়াড়ের বিপক্ষে প্রতিদ্বন্দ্বিতায় অবতীর্ণ হয়। পুলি প্রত্যেক ব্যাটসম্যানকে শূন্য রানে আউট করে এক শিলিং পাচ্ছিলেন। প্রত্যেক ব্যাটসম্যানকে শূন্য রানে আউট করে ২২ শিলিংয়ের সমমান এক পাউন্ডে রূপান্তর করেন। এছাড়াও কিছুসময় খেলায় আম্পায়ারের দায়িত্ব পালন করেন।
খেলাশেষে ১১জনকে শূন্য রানে আউটের বিপরীতে পুলি £৯ পাউন্ড ১৫ শিলিং দাবী করেন। তবে ডঙ্কিন এ দাবীকৃত অর্থ প্রদানে অস্বীকৃতি জানান। এরফলে পুলি ডঙ্কিনের উপর চড়াও হন ও ডুনেডিনে অপর খেলায় অংশগ্রহণ শেষে তাকে গ্রেফতার করা হয়। অস্ট্রেলিয়ার উদ্দেশ্যে ইংরেজ দলের যাত্রার প্রস্তুতিকালে বিচারের জন্য ক্রাইস্টচার্চে নিয়ে যাওয়া হয়। অস্ট্রেলিয়ায় অনুষ্ঠিত এ খেলাটি পরবর্তীকালে ক্রিকেটের ইতিহাসের প্রথম টেস্টরূপে পরিগণিত হয়েছিল। তবে তিনি ও আলফ্রেড ব্রামহল দোষী হননি ও ইংল্যান্ড দল নিজদেশে ফিরে যাবার বেশ কয়েকসপ্তাহ পর তারা মুক্তিলাভ করেন। বলা হয়ে থাকে যে, ক্রাইস্টচার্চের জনগণ অর্থসংগ্রহ করে ও তাকে পকেটঘড়ি উপহার দেয়।
আইন-শৃঙ্খলা বাহিনীর সাথে এটিই তার প্রথম ঘটনা ছিল না। মদ্যপায়ী ও জুয়ারি হিসেবেও তার পরিচিতি ছিল। ১৮৭৩ সালে খেলা চলাকালীন বাজী ধরার কারণে সারে কর্তৃপক্ষ তাকে নিষিদ্ধ করে।
বিভিন্ন ধরনের ঘটনা তার দীর্ঘ ও বর্ণাঢ্যময় পেশাদারী খেলোয়াড়ী জীবনে বহমান ছিল। ১৮৬৩ সালে নিয়মিত উইকেট-রক্ষক অনুপযোগী পিচে খেলতে অস্বীকৃতি জানালে তিনি উইকেট-রক্ষণে এগিয়ে আসেন। ঐ খেলায় মিডলসেক্সের ইনিংস মাত্র ২০ রানে গুটিয়ে যায়। শুরুতেই সফলতা পান তিনি। এরপর থেকে পরবর্তী ২০ বছর মিডলসেক্স ও সারে দলের উইকেট-রক্ষণের দায়িত্বে ছিলেন।
ক্রিকেট জীবন শেষে পুলি সমসাময়িক অনেক ক্রিকেটারের ন্যায় মারাত্মক আর্থিক সঙ্কটে ভুগতে থাকেন। ল্যাম্বেথের কারখানায় জুয়া ও মদ্যপানের সাথে জড়িয়ে পড়েন।
১৯০৭ সাল পর্যন্ত জীবিত থাকেন। দারিদ্র্যতার কারণে তার দেহাবসান ঘটে।
অন্যদিকে ১৮৭৭ সালে সফরকারী দলীয় সতীর্থরা প্রথম টেস্ট ক্রিকেটারের মর্যাদা লাভ করেন। তার ভাই ফ্রেডরিক পুলি প্রথম-শ্রেণীর ক্রিকেটে অংশ নিয়েছেন।
মাদারগঞ্জ পৌরসভা

মাদারগঞ্জ পৌরসভা বাংলাদেশের জামালপুর জেলার অন্তর্গত একটি পৌরসভা।
এই পৌরসভাটি মাদারগঞ্জ উপজেলায় অবস্থিত।এর উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ি উপজেলা, পূর্বে মেলান্দহ উপজেলা ও জামালপুর সদর উপজেলা এবং পশ্চিমে বগুড়া জেলা অবস্থিত।
মাদারগঞ্জ পৌরসভা ২১ ডিসেম্বর ১৯৯৯ সালে ৯টি ওয়ার্ড নিয়ে গঠিত হয়।
বাংলাদেশের ২০০১ সালের অাদমশুমারি (জনসংখ্যা গণনা) অনুযায়ী মাদারগঞ্জ পৌরসভার জনসংখ্যা ৩০০৭৬ জন।
মাদারগঞ্জ পৌরসভায় উল্লেখযোগ্য শিক্ষা প্রতিষ্ঠান সমূহ- 
বীর মুক্তিযোদ্ধা শহীদ গোলাপ হোসেন (জোনাইল পূজা ঘাটি)
আশিক মাহমুদ তালুকদার
সুরুজ তরফদার
মির্জা আজম
গীতিকার নজরুল ইসলাম বাবু
পুরুষকামী, নারীকামী ও উভকামী ব্যক্তিদের তালিকাঃ ড, জ য

"Parent article:" List of gay, lesbian or bisexual people;<br>
"Siblings:"<br>
পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। 
যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পূর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।
পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পূর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"
খুবানি

খুবানি এক প্রকার ফল। এর গাছের নাম খুবানি গাছ। এটি প্রুনাস প্রজাতির উদ্ভিদ।
খুবানিতে প্রচুর অ্যান্টিঅক্সিডেন্ট, লৌহ ও কপার রয়েছে।
এর উপকারিতাগুলো হলোঃ
খুবানির বহুবিধ ব্যবহার রয়েছে; যেমনঃ
তুরস্ক পৃথিবীর সর্বাধিক অ্যাপ্রিকট উৎপাদনকারী দেশ। এরপরেই ইরান এবং আর্মেনিয়ার অবস্থান।
মার্ক আলেগ্রে

মার্ক আলেগ্রে () (২২ ডিসেম্বর ১৯০০- ৩ নভেম্বর ১৯৭৩) একজন ফরাসি চিত্রনাট্যকার, আলোকচিত্রশিল্পী এবং চলচ্চিত্র পরিচালক।
তিনি সুইজারল্যাণ্ডের বাসেল-ষ্টাট-এর বাসেল শহরে জন্মগ্রহণ করেন। তিনি ইভ আলেগ্রের বড় ভাই ছিলেন। মার্ক আইনজীবী হওয়ার জন্য অধ্যয়ন করেছিলেন। 
মার্ক আলেগ্রে মিশেল মরগান, জঁ-পল বেলমোঁদো, রেমু, জেরার ফিলিপ, দানিয়েল দোলর্ম, লুই জুরদঁ, এবং রোজে ভাদিমের সহকারী পরিচালকের সহযোগিতায় বিখ্যাত হয়ে উঠেন, তিনি ১৯৭৩ সালে মৃত্যবরণ করেন। তার মৃতদেহ ফ্রান্সের ভের্সাই শহরে সিমতিয়ের দে গনার সমাধিস্থলে শায়িত আছে।
শেখ রেয়াজউদ্দীন আহমদ

কাজী শেখ রেয়াজউদ্দীন আহমদ (১৮৮২ - ১৯৭২) হলেন বাংলাদেশের একজন প্রখ্যাত সাহিত্যিক ও সমাজ সেবক। তিনি বাংলা একাডেমির একজন “সন্মানিত ফেলো” ছিলেন।
শেখ রেয়াজউদ্দীন আহমদ ১৮৮২ সালে লালমনিরহাট জেলার কালীগঞ্জ উপজেলার দলগ্রাম ইউনিয়নের শ্রীখাতা গ্রামে জন্মগ্রহণ করেন। তার পিতার নাম হাজী শেখ মুহম্মদ জয়েন উল্লাহ এবং মাতার নাম ফুল বিবি এবং পিতামহ শেখ আলী মামুদ পাটোয়ারী।। তাঁর পূর্বপুরুষ ইসলাম প্রচারের উদ্দেশ্যেআরব থেকে এসে দলগ্রামে স্থায়ীভাবে বসবাস শুরু করেন।
শেখ রেয়াজ উদ্দিনের বাল্য শিক্ষা শুরু হয় কাকিনায়, কবি শেখ ফজলল করিমের বাড়ীতে পাঞ্জাবী মাওলানা আব্দুল লতিফের কাছে। এখানে তিনি আরবী ও ফারসী শিক্ষা লাভ করেন এবং কাকিনার মহিমারঞ্জন মাইনর স্কুলে ভর্তি হন। এখান থেকেই তিনি প্রাথমিক ও মাইনর পরীক্ষা পাস করেন। অত্যন্ত মেধাবী শেখ রেয়াজ উদ্দিন মাইনর পরীক্ষায় রাজশাহী বিভাগ থেকে সে আমলে প্রথম স্থান অধিকার করেন। মাইনর পরীক্ষায় এরুপ বিরল কৃতিত্বের পর সপ্তম শ্রেণীতে তাকে রংপুর জিলা স্কুলে ভর্তি করানো হয়। এখানে দশম শ্রেণী পর্যন্ত অধ্যয়নের পর এন্ট্রান্স পরীক্ষায় অংশগ্রহণের জন্য কোলকাতা গমন করেন। ১৯০৩ সালে কোলকাতার হেয়ার স্কুল কেন্দ্রে পরীক্ষায় অংশগ্রহণের সময় হঠাত অসুস্থ হয়ে পড়লে পরীক্ষা অসমাপ্ত রেখেই বাড়ী ফিরতে বাধ্য হন।
তিনি তুষভান্ডার এম-ই স্কুলে শিক্ষকতা করতেন। পরবর্তীতে তিনি দলগ্রাম দ্বি-মুখী উচ্চ বিদ্যালয় প্রতিষ্ঠা করে সেখানেও শিক্ষকতা করেন।১৯১০ সালে রেয়াজউদ্দীন তুষভান্ডার এম ই স্কুলে সেকেন্ড মাস্টার হিসেবে যোগদান করেন। আট বছর পরে এ চাকরি ছেড়ে তিনি ম্যারেজ রেজিস্ট্রারের চাকরি নেন এবং একই সঙ্গে সমাজসেবায় আত্মনিয়োগ করেন। 
তিনি এক নাগাড়ে বারো বছর ইউনিয়ন বোর্ডের চেয়ারম্যান এবং ছয় বছর লোকাল বোর্ডের সদস্য ছিলেন। সমাজের উন্নয়নের জন্য তিনি একাধিক শিক্ষা প্রতিষ্ঠান ও দাতব্য চিকিৎসালয় প্রতিষ্ঠা করেন।
শেখ রেয়াজউদ্দিন আহমেদ ১৯৭২ সালের ২৫ জুন মৃত্যুবরণ করেন।
তার বিখ্যাত সাহিত্য-কর্ম হলো “আরব জাতির ইতিহাস”, যা মূলতঃ 'হিস্ট্রি অব সারাসিনস'-এর বঙ্গানুবাদ। তাঁর রচিত গ্ৰন্থ: ‘সচিত্র আরবজাতির ইতিহাস’ (৩ খণ্ড), ‘ইসলাম প্রচারের ইতিহাস’ (অনুবাদ), ‘জীবহত্যা ও গো-কোর্বানী’ ,‘মালেকা’ (উপন্যাস ) প্রভৃতি। তিনি স্যার সৈয়দের সুবৃহৎ জীবনীও রচনা করেছিলেন।
সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।
এক্সেল এবং এইগিল এক্সগিল

এক্সেল এক্সগিল (৩ এএপ্রিল ১৯৯৫– ২৯ অক্টোবর ২০১১) এবং এইজিল এক্সগিল (Eigil Axgil) (২৪ এপ্রিল ১৯২২- ২২ সেপ্টেম্বর ১৯৯৫) হচ্ছেন ড্যানিশ সমকামী আন্দোলনকর্মী এবং বহুসময় ধরে জুটিবদ্ধ দম্পতি। তারাই ১৯৮৯ সালে ডেনমার্কে সমকামী দম্পত বৈধতা পাবার পর প্রথম সমকামী নিবন্ধিত দম্পতি হিসেবে আত্মপ্রকাশ করেন। তারা দুইজনই নিজেদের নামের শেষাংশে এক্সগিল হিসেবে সংযোজন করেন।
এক্সেল জন্মেছেন এক্সেল লুনদাহল-ম্যাডসেন নামে এবং এইজিন জন্মেছিলেন এইগিল এসকিলদসেন নামে। উভয়েই যুক্তরাজ্যের ১৯৪৮ সালের মানবাধিকার অধিকার ঘোষণায় অনুপ্রাণিত হন। একত্রে এবং আরো কিছু বন্ধুরা মিলে প্রতিষ্ঠা করেন "এফ-৪৮" বা "Forbundet af 1948 (১৯৪৮ এর সংগঠন)"; যা ডেনমার্কের প্রথম পুরুষকামী অধিকার সংগঠন। ১৯৫১ তে এফ-৪৮ এর সদস্য গিয়ে দাড়ায় ১৩৩৯ এ এবং তার শাখা সুইডেন এবং নরওয়েতে ছড়িয়ে পরে। ১৯৮৫ সালে এফ-৪৮ ড্যানিস জাতীয় সংগঠন অব গে এন্ড লেসবিয়ান ("Landsforeningen for Bøsser og Lesbiske, Forbundet af 1948" or "LBL") হয়। এই দম্পতি "ভেনেন (বন্ধু)" নামে একটি সাময়িকী প্রকাশ করা শুরু করেন।
১৯৮৯ সালে ডেনমার্ক বিশ্বে প্রথম দেশ হিসেবে সমলিঙ্গের সঙ্গী থাকার বিষয়টিকে স্বীকৃতি দেয়। এটি বিপরীত লিঙ্গের মানুষরা যে বিবাহ করেন; তার সমমর্যাদার না হলেও কাছাকাছি। ১৯৮৯ সালের ১ অক্টোবর এক্সগিল এবং অন্য আরো দশজন দম্পতি কোপেনহেগেনের মেয়র টম এহেলবার্গের তত্বাবধানে সিটি হলে বিবাহ করেন। যা; সেসময়ের সকল গণমাধ্যম শিরোনাম করেছিল। এক্সগিল রা ৪০ বছর ধরে দম্পতি ছিলেন। ২০১৩ সালে, এক্সেল এক্সগিল ইকুয়েলিটি ফোরাম হিসেবে নামান্বিত হন।
এইগিল এক্সগিল ৭৩ বছর বয়সে ১৯৯৫ সালের ২২শে সেপ্টেম্বর মৃত্যুবরণ করেন।
এক্সেল এক্সগিল ২০১১ সালের ২৯শে অক্টোবর ৯৬ বছর বয়সে মৃত্যুবরণ করেন।
টনি আয়ারস

টনি আয়রিস (Tony Ayres) (জন্ম ১৬ জুলাই ১৯৬১) হচ্ছেন একজন পর্তুগিজ-ম্যাকাউ বংশোদ্ভুত অস্ট্রেলিয়ান টেলিভিশনের অনুষ্ঠানসঞ্চালক, চিত্রনির্মাতা, পরিচালক। তিনি তার চলচ্চিত্র "ওয়াকিং অন ওয়াটার" এবং "দ্য হোম সং স্টোরিজ" এর জন্য বিখ্যাত। একইসাথে টিভিতে "দ্য স্ল্যাপ" কিশোরদের জন্য দুঃসাহসি মুলক অনুষ্ঠান "নাউহিয়ার বয়েজ" এর জন্যও বিখ্যাত।
১৯৬১ সালের ১৬ জুলাই আয়ারস জন্মগ্রহণ করেন। ১৯৬৪ সালে তার মা অস্ট্রেলীয় নাবিককে বিয়ে করেন এবং পরিবারসহ পশ্চিম অস্ট্রেলিয়ার পেথেতে স্থানান্তরিত হন।
১৯৭২ সালে, যখন আয়ারস ১১ বছর বয়সে পদার্পণ করেন, তার মা আত্মহত্যা করেন। তিনি ছিলেন নাইটক্লাব সংগীতশিল্পী।
আয়ারসের সৎপিতা, তার মায়ের মৃত্যুর ৩ বছর পর এবং পুনরায় বিবাহ করার ২ দিন পুর্বে মারা যান। 
আয়ারস আলোকশিল্পের উপর ক্যানবেরার অস্ট্রেলিয়ার জাতীয় বিশ্ববিদ্যালয়ে পড়াশুনা করেন। তারপর তিনি ভিক্টোরিয়ার মেলবোর্নে সোয়ানবার্ন ফিল্ম এবং টেলিভিশন স্কুলে চলচ্চিত্র এবং ভিডিওর উপর স্নাতকোত্তর সম্পন্ন করে।
বৈশিষ্ট্যমুলক চলচ্চিত্রে আয়ারস প্রথম ছবি "ওয়াকিং অন ওয়াটার" ২০০২ সালে বার্লিন আন্তর্জাতিক চলচ্চিত্র ফেস্টিভালে টেডি পদক পায় এবং ৫ টি এফয়াই পদক জিতে। তার দ্বিতীয় ছবি "দ্য হোম সং স্টোরিজ", বার্লিন আন্তর্জাতিক ফেস্টিভেলে মনোনয়ন পায়; এবং ২৪ টি অস্ট্রেলীয় ও আন্তর্জাতিক পুরস্কার জিতে নেয়।
আয়ারস অনুষ্ঠান সঞ্চালক এবং "দ্য স্ল্যাপের" পরিচালক ছিলেন। এটিও পাচঁটি এএসিটিএ পদক পেয়েছে এবং বাফটাতে ও আন্তর্জাতিক এমিতে মনোনীত হয়েছে। তিনি কৌতুক অনুষ্ঠান "বোগান প্রাইডে" রেভেল উইলসনের সাথে প্রযোজনা করেছিলেন। টেলিফিল্ম "সেভড" পরিচালনা করেছিলেন। আয়ারস অনুষ্ঠান সঞ্চালনা করেছিলেন "নাউহিয়ার বয়েজের" এবং "ওল্ড স্কুল" ও "ডেভিল'স প্ল্যেগ্রাউন্ডের" নির্বাহী পরিচালক ছিলেন।
তিনি আত্মস্বীকৃত পুরুষ সমকামী।
লেখক:
Director:
Showrunner:
টনি আয়ারস "কাট স্নেকের" (Cut Snake) জন্য ২০১৫ সালে শ্রেষ্ঠ বেয় আন্তর্জাতিক চলচ্চিত্র ফেস্টিভালে শ্রেষ্ঠ নাট্য পদক লাভ করেন।
ডাক সংক্রান্তি

ডাক সংক্রান্তি হল হিন্দু বর্ষপঞ্জী অনুযায়ী আশ্বিন মাসের শেষ দিনে সমগ্র রাঢ়-বাংলার গ্রামীণ হিন্দু কৃষক সমাজের পালনীয় একটি লৌকিক উৎসব। এই সময় ধান্যক্ষেত্রে ফুল ধরা সবুজ ধানগাছকে গর্ভিণীজ্ঞানে পূজা করা হয় এবং সম্পদের অধিষ্ঠাত্রী লক্ষ্মীদেবীর আরাধনা করা হয়। তাছাড়া, বিভিন্ন অনুষ্ঠান-আয়োজনের মাধ্যমে কিংবদন্তির 'ডাক পুরুষ'-এর আশীর্বাদ লাভ করার কামনা করা হয়। পশ্চিমবঙ্গের নদিয়া, উত্তর ও দক্ষিণ চব্বিশ পরগনা, হাওড়া, হুগলি, বর্ধমান, বাঁকুড়া, বীরভূম, মেদিনীপুর এমনকি উড়িষ্যাতেও 'ডাক সংক্রান্তি' পালিত হয়। তবে স্থানভেদে উৎসবের দিনটির হেরফের ঘটে।
বঙ্গীয় কৃষক সমাজের কিংবদন্তি অনুযায়ী, দূর অতীতে বাংলায় এক বলবীর্যবান ও মন্ত্রৌষধি জ্ঞানী মহাপুরুষ জন্মেছিলেন। তিনি প্রতিবছর আশ্বিন মাসের সংক্রান্তির আগের রাতে নির্দিষ্ট শুভলগ্নে লাঠি ও জ্বলন্ত মশাল হাতে বীরত্বব্যঞ্জক ভঙ্গিতে ভয়ঙ্কর শব্দ করতে করতে বিধাতাপুরুষের কাছে যেতেন এবং তার কাছে পার্থিব মানুষদের শারীরিক ও সাংসারিক দুঃখের বিষয়গুলি ব্যক্ত করে সেসব দুঃখ থেকে পরিত্রাণের উপদেশ ও আশীর্বাদ মর্ত্যধামে নিয়ে আসতেন। পৃথিবীর মানুষের সংবাদ নিয়ে স্বর্গধামে গমন করতেন বলেই তার নাম 'ডাক পুরুষ'। আবার অন্যমতে, আশ্বিন-সংক্রান্তির পূর্বরাত্রে নির্দিষ্ট সময়ে পল্লীবাসীকে ডেকে উন্মুক্ত প্রান্তরে নিয়ে গিয়ে শারীরিক কসরত বা ব্যায়াম এবং মন্ত্রৌষধির শিক্ষা দিতেন। অনেক পণ্ডিতের মতে, এই ডাকপুরুষ পূর্ববঙ্গের মানুষ ছিলেন।
ডাকপুরুষের কিংবদন্তির স্মৃতিকে জিইয়ে রাখতে এখনও রাঢ়-বঙ্গের কোন কোন অঞ্চলের যুবকরা বছরের ঐদিন মাঠে গিয়ে সারারাত কুস্তি, লাঠিখেলা, মশাল জ্বালানো প্রভৃতি ক্রীড়া-কৌতুক করে থাকেন এবং রাতশেষে নদী বা পুকুরে স্নান করে পাত্রভরে 'ডাক জল' নিয়ে বাড়িতে আসেন। কৃষক পরিবারের প্রত্যেকে নিমপাতা ও তালশাঁস খেয়ে ঐ জল পান করেন। তাদের বিশ্বাস, এটিই হল ডাকপুরুষের আদেশ বা বাণী এবং এতে সারাবছর তাদের শরীরস্বাস্থ্য ভালো থাকবে।
ডাক-সংক্রান্তির দিন অনেক জায়গায় ধান্যক্ষেত্রে লৌকিক দেবী 'গাড়সে ষষ্ঠী'র পূজা করা হয় এবং ভোরবেলা 'ধানে ডাক' দেওয়া হয়। ঐদিন সমস্ত কৃষিকাজ বন্ধ থাকে। উৎসবের তিন-চার দিন আগে থেকে বাছাই করা শুকনো পাটকাঠি আঁটি বেঁধে রাখা হয়। উৎসবের পূর্বরাত্রে মশাল জ্বেলে গ্রামের কৃষকরা ঘুরে বেড়ায় এবং 'ওহো ওহো' শব্দ করে আনন্দ প্রকাশ করে। সকালে প্রজ্জ্বলিত মশালের শেষাংশ একত্র করে বৃহৎ অগ্নিকুণ্ড সৃষ্টি করে গা-হাত-পা-মুখ গরম করে। ভোরবেলা অল্পবয়সী ছেলেরা বাঁশের লাঠি হাতে নিয়ে কুলো পিটিয়ে নিম্নোক্ত ছড়া আবৃত্তি করে গোটা গ্রামকে জাগিয়ে তোলে —
<poem>
"আশ্বিন যায় কার্তিক আসে
মা লক্ষ্মী গর্ভে বসে
আমন ধানের সার বসে।
এপারের পোকামাকড় ওপারেতে যায়
ওপারের শিয়াল কুকুরে ধরে ধরে খায়।
হোঃ হো হো—।"
</poem>
উৎসবের দিন কৃষকবধূরা ঘরে ঘরে নতুন আউশ ধানের তণ্ডুলের গুড়োর সাথে নারকেল ও গুড় দিয়ে পিঠে তৈরি করে আত্মীয়বর্গের সঙ্গে আনন্দোৎসব পালন করেন।
পশ্চিমবঙ্গের বীরভূম অঞ্চলে কার্তিক মাসের শেষদিনে 'ডাক সংক্রান্তি' উদযাপিত হয়। এদিন স্থানীয় অধিবাসীরা ধানগাছের কাছে গিয়ে বলেন— 'ধান ফুলো, ধান ফুলো—'। বাঁকুড়াতে কার্তিক সংক্রান্তিকে 'মাথান ষষ্ঠী'ও বলা হয়। মেদিনীপুর অঞ্চলে ঐদিন ধানক্ষেতে শরকাঠি পোঁতার সময় কৃষকরা ছড়া বলেন—
<poem>
"অন্ সরষে শশার নাড়ি
যারে পোকা ধানকে ছাড়ি
এখানে আছে খুদমালিকা
এখানে আছে ওল
মহাদেবের ধ্যান করে বলরে হরিবোল।"
</poem>
এ্যাসি আজার

আসি আযার (Assi Azar); (১০ জুন ১৯৭৯ তে জন্মগ্রহণ) একজন ইসরায়েলী টিভি ব্যক্তিত্ব। তিনি ২০১৫ পর্যন্ত এরেজ তালের সাথে "বিগ ব্রাদার-ইসরায়েলের" সহ উপস্থাপক ছিলেন। রোতেম সেলার সাথে "দ্য নেক্সট স্টার" সঞ্চালনা করেছেন।
আযার ইসরায়েলের হলনে জন্মগ্রহণ করেন। তিনি বুকহারান ইহুদী এবং ইয়েমেনী ইহুদীর বংশোধর।
তার প্রথম অনলাইন টিভি শো ছিল "কিক"। ২০০৪-০৫ এ আযার তরুণদের জন্য অনুষ্ঠান "এক্সিটের" সহ উপস্থাপনা করেন। এরপর তিনি "দ্য শো", "গুড ইভিনিং উইথ গাই পিনস" এবং "" অংশগ্রহণ করেন। ব্যাঙ্গবিদ্রুপাত্মক অনুষ্ঠান "ট্র্যাপড ২৪" এবং "টক টু মাই এজেন্টের" অংশগ্রহণ করেছিলেন।
২০০৫ সালে আযার সমকামী হিসেবে আত্মপরিচয় দেন। এরপর তিনি একটি প্রামাণ্য চিত্র তৈরী করেন, যার নাম "Mom and Dad: I Have Something to Tell You".
২০১৬ সালের ১১ এপ্রিল, আযার বার্সেলোনাতে তার বন্ধু স্পেইনবাসী আলবার্ট এসকোলাকে বিবাহ করেন।
আযার একজন এলজিবিটি অধিকার আন্দোলনের উকিল। ২০০৯ সালে, তিনি "আউট ম্যাগাজিনের" দ্বারা বিশ্বের ১০০ জন প্রভাবশালী সমকামী ব্যক্তিদের তালিকায় উঠে আসেন।
দলগ্রাম ইউনিয়ন

দলগ্রাম ইউনিয়ন বাংলাদেশের লালমনিরহাট জেলার,কালীগঞ্জ উপজেলার একটি প্রশাসনিক এলাকা।
এই ইউনিয়নটি রংপুর বিভাগের লালমনিরহাট জেলার কালীগঞ্জ উপজেলার অন্তর্গত; যা কালীগঞ্জ উপেজলার মধ্যাংশে পড়েছে।
ভারতে অবস্থিত কূটনৈতিক মিশনের তালিকা

এটি ভারতের কূটনৈতিক মিশনের একটি তালিকা। ভারতের রাজধানী, নয়াদিল্লিতে ১৫১টি দূতাবাস/হাই কমিশন রয়েছে, এবং সাথে ২৫টি কনস্যুলেট এবং ১৮টি অন্যান্য প্রতিনিধিত্বকারী দল রয়েছে। এই তালিকা থেকে অবৈতনিক কনস্যুলেটদের বাদ দেওয়া হয়েছে।
২০১৭ সালের জানুয়ারিতে, ৩৯টি দেশের জন্য ৩৪টি কার্যালয়ে, চানক্যপুরির পরে, ভারতের মন্ত্রিসভা দারকা, দিল্লিকে দ্বিতীয় কূটনৈতিক মিশন হিসেবে অনুমোদন দেয়।
নয়াদিল্লি
নয়াদিল্লি
ভারতের কূটনৈতিক মিশনের তালিকা

এটি ভারতের কূটনৈতিক মিশনসমূহের একটি তালিকা। ভারতের একটি বৃহৎ কূটনৈতিক সম্পর্ক রয়েছে, যা বিশ্বের এবং বিশেষ করে প্রতিবেশী অঞ্চলগুলিতে, যেমন- মধ্য এশিয়া, মধ্য প্রাচ্য, পূর্ব আফ্রিকা, দক্ষিণপূর্ব এশিয়া, এবং বাকি ভারতীয় উপমহাদেশে তার সম্পর্ককে প্রতিফলিত করে। ক্যারিবীয় এবং প্রশান্ত মহাসাগরীয় অঞ্চলে দূরবর্তী প্রত্নতাত্ত্বিক মিশন রয়েছে, যেখানে ঐতিহাসিক ভারতীয় প্রবাসী সম্প্রদায়ের লোক বাস করে।
কমনওয়েলথের সদস্য রাষ্ট্র হিসেবে, অন্যান্য কমনওয়েলথ সদস্য দেশের রাজধানীতে ভারতীয় কূটনৈতিক মিশনগুলি হাই কমিশন নামে পরিচিত। কমনওয়েলথ দেশের অন্যান্য শহরে, ভারত তার কিছু কনস্যুলেটকে "সহকারী হাই কমিশন" বলে ডাকে।
সারাহ অলড্রিজ

সারাহ অল্ড্রিজ () আনিদা মার্চেন্টের (Anyda Marchant) ডাক নাম (জানুয়ারী ২৭, ১৯১১- জানুয়ারী ১১, ২০১৬), তিনি ১৯৭৩ সালে নাইয়াদ প্রেসের ১৯৯৫ সালে A&M Books এর সহপ্রতিষ্ঠাতা ছিলেন। তিনি নারী সমকামীদের নিয়ে জনপ্রিয় কথাসাহিত্যের লেখক।
মার্চেন্ট লংওর্থি এবং মুড মার্চেন্টের কন্যা ছিলেন, ছয় বছর বয়সে ওয়াশিংটন ডিসিতে স্থানান্তরিত হন
ওয়াশিংটন ডিসি জাতীয় বিশ্ববিদ্যালয় থেকে ১৯৩৩ সালে আইনে স্থাতক করার পর, চর্চা করার জন্য ভার্জিনিয়া এবং ওয়াশিংটন ডিসিতে ভর্তি হন।
বারে প্রথম মহিলা হিসেবে তিনি পাস করেন। ১৯৭২ এর আগ পর্যন্ত ১৮ বছর ধরে তিনি ওয়ার্ল্ড ব্যাংকের এটর্নী হিসেবে লিগাল ডিপার্টমেন্টে দায়িত্ব পালন করেন।
সারাহ অল্ড্রিজ, বিভিন্ন সাহিত্যমুলক রচনা সৃষ্টি করেছেন। তার প্রথম কাজ ছিল একটি ছোট গল্প, যা "দ্য ল্যাডারে" প্রকাশিত হয়। তার চৌদ্দটি নারী সমকামী ভিত্তিক উপন্যাস প্রকাশিত হয়। এদেএ মধ্যে আছে, "অল ট্রু লাভারস", "টটি", "অ্যা ফ্লাইট অব এঞ্জেলস", "দ্য লেইট কামার" এবং "দ্য নেস্টিং প্লেস"।
আলড্রিজ মুরিয়াল ইনেজ ক্রফোর্ডের (Muriel Inez Crawford) (২১ এপ্রিল, ১৯১৪- ৭ জুন ২০০৬) সাথে ১৯৪৭ সালে দেখা করেন। এই দম্পতি আল্ড্রিজের মৃত্যুর আগ পর্যন্ত ৫৭ বছর ধরে একত্রে ছিলেন।
আল্ড্রিজ ২০০৬ সালের ১১ জানুয়ারী রিহবথ বীচে তার নিজের বাসায় মারা যান। মৃত্যুকালে তার বয়স হয়েছিল ৯৪ বছর। তিনি ২০০৭ সালে মরণোত্তর গোল্ডেম ক্রাউন লিটারেরী সোসাইটি ট্রেইলব্লাজার এওয়ার্ডে ভুষিত হন।
তার প্রথম উপন্যাস "দ্য লেইটকামার" ২০০৯ সালে এ&এম বুকস দ্বারা পুনমুদ্রিত হয়। তার বইটি ২০০৯ সালে ডিজিটাল ফরম্যাটে প্রকাশিত হয়।
শেখ হবিবর রহমান

শেখ হবিবর রহমান সাহিত্যরত্ন (১৮৯১ - ৭ মে ১৯৬২) হলেন বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা একাডেমির একজন “সন্মানিত ফেলো” ছিলেন।
শেখ হবিবর রহমান ১৮৯১ সালে বর্তমান মাগুরা জেলার শালিখা উপজেলার ঘোষগাতি গ্রামে জন্মগ্রহণ করেন। তাঁর বাবার নাম শেখ দেরাজতুল্লাহ এবং দাদার নাম শেখ হেরাজতুল্লাহ।
তিনি শিক্ষক হিসাবে ১৯১৪ সালে যশোর জিলা স্কুলে কর্মজীবন শুরু করেন এবং পর্যায়ক্রমে ১৯৩০ সাল পর্যন্ত বারাসাত সরকারি উচ্চ বিদ্যালয়, হুগলি ব্রাঞ্চ স্কুল ও বারাকপুর সরকারি উচ্চ বিদ্যালয়ে শিক্ষকতা করে খুলনায় মক্তব সাব-ইনস্পেক্টর হিসাবে ১৯৪৪ সালে অবসর গ্রহণ করেন। পরবর্তীকালে, তিনি ১৯৫১ সাল থেকে ১৯৬০ সাল পর্যন্ত খুলনা করোনেশন বালিকা বিদ্যালয়েও শিক্ষকতা করেন।
হবিবর রহমান ১৯৬২ সালের ৭ মে খুলনায় মৃত্যুবরণ করেন।
হবিবর রহমান সাপ্তাহিক মোহাম্মদী পত্রিকার সহকারী সম্পাদক (১৯১৪) এবং মাসিক বঙ্গনূর (১৯১৯) ও ঊষা পত্রিকার সম্পাদক হিসাবে দায়িত্ব পালন করেন। তিনি কলকাতায় ‘‘পারিজাত সাহিত্য কুটির’’ প্রতিষ্ঠা করেন। তার বিখ্যাত সাহিত্য-কর্মগুলো হলোঃ
‘নদীয়া সাহিত্য সভা’ তাকে ‘‘সাহিত্যরত্ন’’ উপাধিতে ভূষিত করে। সাহিত্যক্ষেত্রে অসাধারণ অবদানের জন্য বাংলা একাডেমি কর্তৃপক্ষ তাকে “সম্মানসূচক ফেলোশিপ” প্রদান করে।
হ্যারি ডিন

হ্যারি ডিন (; জন্ম: ১৩ আগস্ট, ১৮৮৪ - মৃত্যু: ১২ মার্চ, ১৯৫৭) ল্যাঙ্কাশায়ারের গারস্ট্যাং এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। বামহাতি ফাস্ট-মিডিয়াম সুইং কিংবা উপযুক্ত পরিবেশে ধীরগতিসম্পন্ন স্পিন বোলিং করতেন।
১৯০৬ সালে ল্যাঙ্কাশায়ারের পক্ষে যোগ দেন। প্রথম মৌসুমেই ৬০ উইকেট দখল করে সবিশেষ কৃতিত্বের পরিচয় দেন। ১৯০৭ সালে শতাধিক উইকেট পেলেও বেশ রান দিয়ে ফেলেন। তবে, জর্জ হার্স্টের বোলিংয়ের সাথে মিল রেখে অগ্রসর হওয়ায় বেশ সাফল্য লাভ করতে থাকেন।
শুষ্ক আবহাওয়ায় স্লো-মিডিয়াম স্পিনার হিসেবে আবির্ভূত হন। ১৯১০ সালে ১৩৭ উইকেট দখল করে ল্যাঙ্কাশায়ারের প্রথম একাদশের সেরা বোলারের মর্যাদা লাভ করেন। ১৯১১ সালে ওয়াল্টার ব্রিয়ারলি ব্যবসায়িক দায়বদ্ধতার কারণে খেলা থেকে সরে আসলে ডিনের ওপর চাপের সৃষ্টি হয়। তাস্বত্ত্বেও কাউন্টি চ্যাম্পিয়নশীপে ১৫৭ উইকেট পান যা প্রথম-শ্রেণীর ক্রিকেটে নিকটতম বোলারের চেয়ে ২৩ উইকেট বেশি ছিল। ছয় খেলায় ব্রিয়ারলির সাথে অংশ নিয়ে দুজনে অবিস্মরণীয় বোলিং নৈপুণ্য প্রদর্শন করেন। ক্যান্টারবারিতে কেন্টের বিপক্ষে শুরুতেই তারা আট উইকেট তুলে নেন মাত্র ৫৮ রানে। খেলায় দুজনে সবগুলো উইকেট লাভ করেন। তন্মধ্যে, ব্রিয়ারলি ১২/২১৮ ও ডিন পান ৮/১৪৪। এরফলে কেন্টের হ্যাট্রিক শিরোপায় বাঁধা হয়ে দাঁড়ায়।
১৯১২ সালে স্পিনের দিকে ঝুঁকে পড়েন তিনি। ওল্ড ট্রাফোর্ডে ওরচেস্টারশায়ারের বিপক্ষে ১৩/৪৯ ও কেন্টের বিপক্ষে ১৫ উইকেট দখল করেন। ১৯১৩ সালে বৃষ্টি আক্রান্ত গোলাপের খেলায় সেরা ক্রীড়াশৈলী প্রদর্শন করেন। প্রথম ইনিংসে ৯/৬২ ও দ্বিতীয় ইনিংসে ৮/২৯ পান। খেলায় তার বোলিং পরিসংখ্যান ছিল ১৭/৯১ যা অদ্যাবধি প্রথম শ্রেণীর খেলায় ল্যাঙ্কাশায়ারের পক্ষে বা ইয়র্কশায়ারের বিপক্ষে সেরা হিসেবে চিহ্নিত।
১৯১৪ সালে মৌসুমের প্রথমার্ধের অধিকাংশ সময়ই খেলার বাইরে অবস্থান করেন। তবে ফিরে এসে শক্তিশালী হ্যাম্পশায়ারের বিপক্ষে ১৩/৮৪ পেয়েছিলেন। ১৯১৯ সালে বেশ দূর্বল ক্রীড়াশৈলী উপহার দেন। কিন্তু, ১৯২০ সালে স্বরূপ ধারণ করে সমালোচকদের উপযুক্ত জবাব দেন। ১২০ উইকেট নেন তিনি। লরেন্স কুককে সাথে নিয়ে ল্যাঙ্কাশায়ারকে দ্বিতীয় স্থানে নিয়ে যান।
১৯১২ সালের ত্রি-দেশীয় প্রতিযোগিতায় তিন টেস্টে অংশ নেন। গ্রীষ্মের ঐ প্রতিযোগিতায় দক্ষিণ আফ্রিকার বিপক্ষে দুইবার ও অস্ট্রেলিয়ার বিপক্ষে এক খেলায় তার উপস্থিতি ছিল। পোতানো পিচের অস্ট্রেলিয়ার বিপক্ষে উনিশ রানে চার উইকেট পান। নিজ দেশে অনুষ্ঠিত পরবর্তী সিরিজ শুরু হবার পূর্বে অবসরের কথা জানান দেন।
১৯২৬ সাল পর্যন্ত খেলা চালিয়ে যান। অবসর নেয়ার পর রোসাল স্কুলের কোচের দায়িত্ব পালন করেন হ্যারি ডিন। ৭৩ বছর বয়সে 
১২ মার্চ, ১৯৫৭ তারিখে ৭৩ বছর বয়সে ল্যাঙ্কাশায়ারের গারস্ট্যাং এলাকায় দেহাবসান ঘটে তার।
ভীমকুণ্ড

ভীমকুণ্ড মধ্যপ্রদেশের একটি প্রাকৃতিক জলাধার ও পবিত্র স্থান যা ছতরপুর জেলায় অবস্থিত। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়।
হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তার গদা দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়।
এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়।
জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে।
আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তার ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত।
মাইকেল অউজিয়ালো

মাইকেল অউজিয়ালো (Michael Ausiello) (২৩ ফেব্রুয়ারি, ১৯৭২) হচ্ছেন একজন মার্কিন টেলিভিশনের সাংবাদিক এবং অভিনেতা। তিনি "টিভি গাইডের" একজন সিনিয়র লেখক। ২৮ মে, ২০০৮ এ অসিলো সাপ্তাহিক বিনোদনের জন্য টিভি গাইড ছেড়ে দেন। এবং ২০০৮ এর ২ জুলাই নিজের প্রথম ব্লগ লিখেন। ২০১০ এ তিনি নতুন টিভি সাইট টিভি লাইন খুলেন।
অউজিয়ালো নিউ জার্সির রোসেলো পার্কে বড় হয়েছেন। তিনি ক্যালিফোর্নিয়ার সাউদার্ন বিশ্ববিদ্যালয় থেকে স্নাতক পাস করেন এবং "সোপ ইন ডেথ" ম্যাগাজিনের সিনিয়র সম্পাদক হিসেবে দায়িত্ব পালন করেন।
অউজিয়ালো ২০০০ সালে টিভি গাইডের জন্য লিখালিখি শুরু করেন। টিভি গাইডে আট বছর অতিক্রম করার পর তিনি ম্যাগাজিন এবং তার ওয়েবসাইট উভয়ের জন্য লেখা শুরু করেন। অউজিয়ালোর "দ্য অউজিয়ালো রিপোর্টের" ভডকাস্ট ভার্সন ছিল।
অউজিয়ালো টিভি গাইড ছাড়াও "টুডে", "গুড মর্নিং আমেরিকা", "ফক্স এন্ড ফ্রেন্ডস", "আমেরিকান মর্নিং", "ইনসাইড এডিশন", "এক্সট্রা", "এক্সেস হলিউড", এবং "এন্টারটেইনমেন্ট টুনাইটে" অবদান রাখেন। তিনি সিরিয়াস স্যাটেলাইট রেডিওর' জনপ্রিয় অনুষ্ঠান, "OutQ in the Morning" (Channel 109)এ প্রায় প্রতি শুক্রবার উপস্থাপক ল্যারি ফ্রিকের সাথে থাকতেন। সেখানে তারা বিভিন্ন বিষয় নিয়ে আলোচনা করতেন। 
বিভিন্ন ধরিনের অভিনেতা ও প্রযোজক যেমন এমি শেরম্যান-পাল্লাদিনোর মত মানুষদের সাথে থাকার সুবাদে অউজিয়ালো "গিলমোর গার্লস", "ভেরোনিকা মার্স", এবং "স্কার্বস" এ অভিনয় করেন।
অউজিয়ালো একজন পেস্কা-নিরামিষাষী, সাম্প্রতিক সময়গুলোতে নিউ ইয়র্ক এবং লস এঞ্জেলসে বাস করছেন।
অউজিয়ালো একজন পুরুষ সমকামী এবং আলোকচিত্রী কিট কাওয়ানকে (Kit Cowan) বিবাহ করেছেন। ২০১৫ সালের ৫ ফেব্রুয়ারি কাওয়ান দুরারোগ্য রোগ নিউরোএন্ড্রোকিন ক্যান্সারে মৃত্যুবরণ করেন। অউজিয়ালো তার ২০১৭ সালের স্মৃতিকথা "স্পয়লার এলার্ট: দ্য হিরো ডাইস" (Spoiler Alert: The Hero Dies) এ কিটের শেষ সময়ের কথা এবং তাদের ১৩ বছরের সম্পর্কের কথা ধারবাহিকভাবে লিপিবদ্ধ করেন।
জামেয়া তাওয়াক্কুলিয়া রেঙ্গা মাদ্রাসা

জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায় দক্ষিণ দিকে, সিলেট-মৌলভীবাজার মহাসড়কের পাশে অবস্থিত। ১৯১৯ সালে এই প্রতিষ্ঠান আরকান আলী প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান।
এই মাদ্রাসা প্রাথমিক, মাধ্যমিক, উচ্চমাধ্যমিক, স্নাতক, এবং স্নাতকোত্তর ইসলামী শিক্ষা প্রদান করে।
জামেয়াতে একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর :
১. নূরানি বিভাগ। 
২. হিফ্‌য-উল-কুরআন
৩. সাধারণ ইসলামি শিক্ষা।
শিক্ষাবিভাগ তিন স্তরে বিভক্তঃ "১) কিতাব বিভাগ, ২) হিফয বিভাগ, ৩) নূরানি বিভাগ
কিতাব বিভাগে পাঁচটি মারহালা বা স্তরঃ "১.ইবতিদাইয়্যাহ (প্রাথমিক) ২.মুতাওয়াসসিতা (মাধ্যমিক) ৩.সানাবিয়্যা (উচ্চ মাধ্যমিক) ৪.ফযিলত (স্নাতক) ৫.তাকমীল (মাস্টার্স)।
হিফয বিভাগঃ "হিফয বিভাগে হিফযে কুরআন
২০১৫ সালের মোতাবেক, এই প্রতিষ্ঠানে ৪২ জন কর্মকর্তা (প্রশাসনিক এবং শিক্ষা বিষয়ক) এবং প্রায় ১৩৫০জন শিক্ষার্থী রয়েছে।
আত্মজীবনী

আত্মজীবনী হচ্ছে লেখকের স্বরচিত জীবনচরিত বা আত্মকথা। আত্মজীবনী বিশ্বের অন্যান্য সাহিত্যের মতো বাংলা সাহিত্যেও একটি বিশেষ স্থান তৈরি করতে সক্ষম হয়েছে। উনিশ শতকের আগে বাংলা ভাষায় কোনো আত্মজীবনী লেখা হয়নি।
প্রাচীন ও মধ্যযুগের গীতিকবিতায় ভণিতার মাধ্যমে আত্মপরিচয় তুলে ধরার প্রয়াস লক্ষিত হয়। কাহিনীকাব্যে আত্মপরিচয় অনেকটা বিস্তৃত আকারে লেখা হয়েছে। চন্ডীমঙ্গল কাব্যে মুকুন্দরাম চক্রবর্তী ও পদ্মাবতী কাব্যে আলাওল এভাবে নিজের পরিচয় দিয়েছেন। কিন্তু এগুলো আধুনিক ধারার আত্মজীবনীর মধ্যে পড়ে না।
সাহিত্য হিসেবে আত্মজীবনীর উপযুক্ত প্রকাশ ঘটে উনিশ শতকের গোড়ার দিকে। দেওয়ান কার্তিকেয়চন্দ্র রায় প্রথম আত্মজীবনী রচনা করেন। উনিশ শতকের মধ্যভাগে কতিপয় সামাজিক-রাজনৈতিক বিদ্রোহের মধ্য দিয়ে জাতীয়তাবোধ ও স্বাধিকার চেতনা জাগ্রত হলে আত্মচরিত রচনার প্রচেষ্টা বৃদ্ধি পায়। তবে সকল আত্মজীবনী এক মাপের ও এক চরিত্রের নয়। কেউ কেউ আত্মজীবনী রচনার ক্ষেত্রে বাল্যস্মৃতির ওপর অধিকতর গুরুত্ব দিয়েছেন, আবার কেউ কেউ গুরুত্ব দিয়েছেন কর্মজীবনের ওপর। কিছু কিছু আত্মজীবনী আছে যেগুলির রচয়িতা সমকালীন আর্থ-সামাজিক সম্পর্কের ওপর অধিকতর গুরুত্ব দিয়েছেন।
আত্মজীবনী রচনা করতে গিয়ে বাল্যস্মৃতির ওপর গুরুত্ব দিয়েছেন এমন বিশিষ্ট কয়েকজন লেখক ও তাদের জীবনীগ্রন্থের নাম হলো: রবীন্দ্রনাথ ঠাকুর এর জীবনস্মৃতি ও ছেলেবেলা, শরৎচন্দ্র চট্টোপাধ্যায় এর বাল্যস্মৃতি, সত্যেন্দ্রনাথ ঠাকুর এর আমার বাল্যকথা, গিরিশচন্দ্র বিদ্যারত্ন এর বাল্যজীবন, মন্মথনাথ মজুমদার এর আদর্শ ছাত্রজীবন ইত্যাদি। এ ছাড়া অনেক পূর্ণাঙ্গ আত্মজীবনীতেও বাল্যস্মৃতি উল্লেখযোগ্য।
জামিয়া লুৎফিয়া আনওয়ারুল উলুম হামিদনগর বরুণা

জামেয়া লুথফিয়া আনোয়ারুল উলুম হামিদনগর, "বরুনা মাদ্রাসা" নামেও পরিচিত, বাংলাদেশের সিলেট অঞ্চলের একটি সবচেয়ে পুরাতন এবং প্রসিদ্ধ কওমি মাদ্রাসা। ১৯৪১ সালে, দারুল উলুম দেওবন্দ শায়খুল ইসলাম স্যাইয়াদ হুসাইন আহমদ মাদানী এর একজন শিষ্য এবং খলীফা লুৎফুর রহমান বর্ণভী "জামেয়া লুথফিয়া আনোয়ারুল উলুম হামিদনগর" মাদ্রাসা প্রতিষ্ঠা করেন। এই প্রতিষ্ঠানে ধর্মীয় ও পার্থিব বিষয়ে শিক্ষা নিতে ১৫০০ শিক্ষার্থী অধ্যয়নরত এবং ৫৫জন শিক্ষক কর্মরত আছেন। মাদ্রাসাটি দিনদিন এগিয়ে যাচ্ছে।
এই মাদ্রাসাটি প্রাথমিক শ্রেণী থেকে শুরু করে উচ্চতর ডিগ্রী "তাকমিল ফীল হাদিস (টাইটেল)" পর্যন্ত ইসলামি শিক্ষা প্রদান করে থাকে। নিচের বিভাগসমূহে উচ্চতর ডিগ্রী প্রদান করা হয়:
এবং অন্যান্য গুরুত্বপূর্ণ বিভাগ।
বাংলায় একটি মাসিক ম্যাগাজিন যা "জামেয়া লুথফিয়া আনোয়ারুল উলুম হামিদনগর" মাদ্রাসা প্রকাশ করে থাকে। হুসাইন আহমদ মাদানির শিষ্য লুৎফুর রহমান বণর্ভী ১৯৭৩ সালে এই পত্রিকাটি প্রতিষ্ঠা করেন। পত্রিকার প্রথম সম্পাদক ছিলেন আবদুর রহব ইসামতি, পরবর্তীতে আবদুল গফুর মোমেনশাহী। প্রথমে পত্রিকাটি হাতে লিখে প্রকাশ করা হত। এভাবে কিছুকাল চলার পর পাঠক ও গ্রাহকদের আগ্রহে হুসাইন আহমদ মাদানির নামানুসারে ‘মাদানি প্রেস’ নামে একটি ছাপাখানা প্রতিষ্ঠা করা হয়। এ প্রেস থেকে পত্রিকাটি দীর্ঘদিন নিয়মিত চলার পর দিন দিন পাঠক চাহিদা বৃদ্ধি পেতে থাকে। অতঃপর পত্রিকাটি ১৯৮৩ সালের জুন মাস থেকে আবদুস সালাম চৌধুরী ও পরবর্তীকালে আবদাল হোসেন খানের সম্পাদনায় সাপ্তাহিক পত্রিকায় রূপান্তরিত হয়। এভাবে দীর্ঘদিন চলার পর মাঝখানে অনিয়মিত হয়ে যায়। পরবর্তীতে যুক্তরাজ্যের ভক্তদের বিশেষ সহযোগিতায় মার্চ ২০০৪ সাল থেকে মাসিক হিসেবে নিয়মিতভাবে জামিয়া লুৎফিয়া আনওয়ারুল উলুম হামিদনগর বরুণা থেকে প্রকাশিত হচ্ছে।